હોમ ડિપાર્ટમેન્ટના સૂત્રોના જણાવ્યા અનુસાર, માત્ર નવ જ પોલીસકર્મીઓને મેડલ અપાયા છે. પોતાને મેડલ કેમ ન મળ્યાં તેનું કારણ શોધવા આઈપીએસ અધિકારીઓ પણ મથી રહ્યા છે. સૂત્રોનું માનીએ તો, આ નામ તેમના કોન્ફિડેન્શિયલ રિપોર્ટ તેમજ વિજિલન્સ ક્લિયરન્સની યોગ્ય તપાસ કર્યા બાદ જ મોકલવામાં આવ્યા હતા. ત્યારબાદ ગૃહ વિભાગે પોતે પણ બે-ત્રણ વાર સ્ક્રુટિની કરી હતી.અધિકારીઓનું કહેવું છે કે, આ વખતે નિયમો પણ બદાલાયા છે. જેમાં મિનિમમ સર્વિસ 15 વર્ષથી વધારી 20 વર્ષ કરાઈ છે. આ ઉપરાંત જેમના નામ મોકલવામાં આવે છે તેમની ફિઝિકલ ફિટનેસ પણ યોગ્ય હોવી જરુરી છે. તેમજ, જે આઈપીએસના નામ મોકલામાં આવે છે તેમાંથી અડધા છેલ્લા પાંચ વર્ષમાં જ ફોર્સમાં આવ્યા હોય તે જરુરી છે. કદાચ આ નિયમોને લીધે પણ કોઈ IPSને મેડલ નથી મળ્યા.